Нурулла Гариф: “Вакланырга вакытым юк” (ФОТО)

	Нурулла абый Гариф телевизор экраннарында балкып йөргән кеше түгел, ә анда булган мәгълүмат шулкадәр күп, аны үзләштерергә ничек өлгерә дип шаккатасың. Өйрәнгәнен тозлап ятмый, күбрәк кеше белсен дип, китап итеп чыгара. Анысын да дәүләттән акча сорамыйча, үзе эшләп тапкан малга бастыра. Акчаны, билгеле, көрәп алмый, гади авыл укытучысы бит ул. Балаларга физика фәне серләрен ача, әмма шул ук вакытта аларда татар тарихы белән кызыксыну барлыкка килмәсме дип тырыша. 	 Өлгерлегенә шаккатарсың, әле атна саен туган авылына кайтып йөри, туган нигезен ныгытты, шундагы борынгы биналарны төзекләндерер өчен акча юллап, көченнән килгәнчә тырышты. Татарга кыек сүз әйттерми, бигрәк тә яшьләргә, үссеннәр, өйрәнсеннәр дип үсендереп тора. Ә менә татарча белеп тә туган телдә аралашмаганнарны, балаларын милли мохиттән ераклаштыручыларны шелтәли. Анысы да олыларча, борчылып. Аның ниләр белән шөгыльләнгәнен үзеннән сораштык. 
	Римма ӘБДРӘШИТОВА	
Ирек мәйданы

	№   |  	


